CELEX: 32020R1367
Language: sl
Date: 2020-10-01 00:00:00
Title: Izvedbena uredba Sveta (EU) 2020/1367 z dne 1. oktobra 2020 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

1.10.2020   
               
               
                  SL
               
               
                  Uradni list Evropske unije
               
               
                  L 318/1
               
            
         IZVEDBENA UREDBA SVETA (EU) 2020/1367
         z dne 1. oktobra 2020
         o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), in zlasti člena 14(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Uredbo (EU) št. 269/2014.
                  
               
                     (2)
                  
                  
                     Predsednik Ruske federacije Vladimir Putin je 23. decembra 2019 razglasil odprtje železniškega mostu čez Kerško ožino, s čimer se je začel izvajati obsežnejši projekt povezovanja železniških infrastruktur nezakonito priključenega Krimskega polotoka in železniških infrastruktur Rusije.
                  
               
                     (3)
                  
                  
                     Unija ne priznava nezakonite priključitve Krima in Sevastopola Ruski federaciji. Cilj izgradnje mostu in železniške proge, ki ga povezuje s predhodno obstoječo prometno infrastrukturo, je utrditi nadzor Ruske federacije nad nezakonito priključenima Krimom in Sevastopolom ter nadalje izolirati polotok od Ukrajine.
                  
               
                     (4)
                  
                  
                     Svet meni, da bi bilo treba zaradi njihove vloge pri načrtovanju, izgradnji ali uporabi železniške infrastrukture, ki povezuje Rusijo in nezakonito priključeni Krimski polotok, na seznam oseb, subjektov in organov, za katere veljajo omejevalni ukrepi, iz Priloge I k Uredbi (EU) št. 269/2014, dodati štiri subjekte in dve osebi.
                  
               
                     (5)
                  
                  
                     Prilogo I k Uredbi (EU) št. 269/2014 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Osebi in subjekti, navedeni v prilogi k tej uredbi, se dodajo na seznam iz Priloge I k Uredbi (EU) št. 269/2014.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. oktobra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  UL L 78, 17.3.2014, str. 6.
      
      
         
            PRILOGA
            Naslednji osebi in subjekti se dodajo na seznam fizičnih in pravnih oseb, subjektov in organov iz Priloge I k Uredbi (EU) št. 269/2014:
            
                         
                     
                     
                        Osebe
                        
                                     
                                 
                                 
                                    Ime
                                 
                                 
                                    Podatki o istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „191.
                                 
                                 
                                    Alexander Nikolaevich Ganov
                                    (Александр Николаевич ГАНОВ)
                                 
                                 
                                    Spol: moški
                                    Datum rojstva: 24.10.1974
                                    Kraj rojstva: Voronež (Ruska federacija)
                                 
                                 
                                    Generalni direktor JSC TC Grand Service Express, ki opravlja železniške storitve med Rusijo in nezakonito priključenim Krimskim polotokom. S tem prispeva h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.
                                 
                                 
                                    1.10.2020
                                 
                              
                                    192.
                                 
                                 
                                    Leonid Kronidovich RYZHENKIN
                                    (Леонид Кронидович РЫЖЕНЬКИН)
                                 
                                 
                                    Spol: moški
                                    Datum rojstva: 10.11.1967
                                    Kraj rojstva: neznan
                                    Številka potnega lista: 722706177 (leta 2015)
                                 
                                 
                                    Namestnik generalnega direktorja za infrastrukturne projekte pri podjetju Stroigazmontazh (SGM), ki je od leta 2015 nadzoroval gradnjo mostu čez Kerško ožino (vključno z železniškim delom mostu), ki povezuje Rusijo in nezakonito priključeni Krimski polotok. S tem je prispeval h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.
                                 
                                 
                                    1.10.2020
                                 
                              
                  
                         
                     
                     
                        Subjekti
                        
                                     
                                 
                                 
                                    Ime
                                 
                                 
                                    Podatki o istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    48.
                                 
                                 
                                    Delniška družba ‚Lenpromtransprojekt‘ (АО ‚Ленпромтранспроект‘)
                                 
                                 
                                    Naslov: Kondratjevskij Prospekt, 15, zgradba 5/1, 223 Sankt Peterburg 195197, Ruska federacija
                                    Registracijska številka (št. OGRN): 1027809210054
                                    Davčna številka (št. INN): 7825064262
                                    Spletno mesto: https://lptp.ru/
                                    Elektronski naslov: ptp@sp.ru
                                 
                                 
                                    Delniška družba Lenpromtransprojekt je sodelovala pri projektu povezovanja železniških infrastruktur nezakonito priključenega Krima in Rusije s projektiranjem železniških dostopov do mosta čez Kerško ožino in arhitekturnim nadzorom med gradnjo mostu, ki povezuje Rusijo in nezakonito priključeni Krimski polotok. S tem je prispevala h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.
                                 
                                 
                                    1.10.2020
                                 
                              
                                    49.
                                 
                                 
                                    Delniška družba ‚Direktorat za izgradnjo železniške proge Berkakit-Tommot-Jakutsk‘ (АО ‚Дирекция по строительству железной дороги Беркакит-Томмот-Якутск‘)
                                 
                                 
                                    Naslov: Majakovskogo 14, mesto Aldan 678900, okrožje Aldansky, Ruska federacija
                                    Registracijska številka (št. OGRN): 1121402000213
                                    Davčna številka (št. INN): 1402015986
                                    Spletno mesto: https://dsgd.ru/
                                    Elektronski naslov: info@dsgd.ru; gmn@dsgd.ru
                                 
                                 
                                    Delniška družba Direktorat za izgradnjo železniške proge Berkakit-Tommot-Jakutsk je sodelovala pri projektu povezovanja železniških infrastruktur nezakonito priključenega Krima in Rusije z zagotavljanjem inženirskih storitev med gradnjo železniških dostopov do mosta čez Kerško ožino, ki povezuje Rusijo in nezakonito priključeni Krimski polotok. S tem je prispevala h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.
                                 
                                 
                                    1.10.2020
                                 
                              
                                    50.
                                 
                                 
                                    Federalno državno unitarno podjetje ‚Krimska železniška proga‘ (Федеральное государственное унитарное предприятие ‚Крымская железная дорога‘)
                                 
                                 
                                    Naslov: Pavlenko 34, Simferopol 95006, Ukrajina
                                    Registracijska številka (št. OGRN): 1159102022738
                                    Davčna številka (št. INN): 9102157783
                                    Spletno mesto: https://crimearw.ru
                                    Elektronski naslov: ngkkjd@mail.ru
                                 
                                 
                                    Federalno državno unitarno podjetje Krimska železniška proga je sodelovalo pri projektu povezovanja železniških infrastruktur nezakonito priključenega Krima in Rusije kot lastnik in upravljavec železniških tirov na mostu čez Kerško ožino, ki povezuje Rusijo in nezakonito priključeni Krimski polotok. S tem je prispevalo h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.
                                 
                                 
                                    1.10.2020
                                 
                              
                                    51.
                                 
                                 
                                    Prva krimska zavarovalniška družba
                                    (Крымская первая страховая компания)
                                 
                                 
                                    Naslov: Butakova 4, Sevastopol, Ukrajina
                                    Registracijska številka (št. OGRN): 149102007933
                                    Davčna številka (št. INN): 9102006047
                                    Spletno mesto: https://kpsk-ins.ru/about
                                    Elektronski naslov: info@kspk-ins.ru
                                 
                                 
                                    Prva krimska zavarovalniška družba je sodelovala pri projektu povezovanja železniških infrastruktur nezakonito priključenega Krima in Rusije z zavarovanjem gradnje mostu čez Kerško ožino. S tem je prispevala h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.
                                 
                                 
                                    1.10.2020“